|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 1314 Αθήνα, 16/07/2020

**ΔΕΛΤΙΟ ΤΥΠΟΥ**

Το ΕΚΑ συμπαραστέκεται στον αγώνα των εργαζομένων στη speedex, κόντρα στην αδιαλλαξία της εργοδοσίας για υπογραφή Συλλογικής Σύμβασης Εργασίας. Ταυτόχρονα η Διοίκηση της επιχείρησης έχει σα στόχο την ουσιαστική συρρίκνωση του ανθρώπινου δυναμικού της. Το σχέδιο αυτό γίνεται φανερό από τα μεγάλα έργα που δίνονται σε εργολάβους που θα συμπαρασύρει την συρρίκνωση και κατάργηση της Ε.Σ.Σ.Ε. δηλ. όλα τα δικαιώματα των εργαζομένων όπως μισθοί, επιδόματα, θεσμικά δικαιώματα κλπ.

Οι Διοικήσεις των επιχειρήσεων αποθρασυνόμενες από την πολιτική της κυβέρνησης, που όπως όλες οι προηγούμενες κυβερνήσεις παίρνει μέτρα προκειμένου να φορτωθούν οι εργαζόμενοι τα βάρη της νέας κρίσης, προχωρούν σε νέο κύκλο επίθεσης στα δικαιώματα των εργαζομένων. Μαζί με τα αντεργατικά μέτρα χρησιμοποιούν και την καταστολή προκειμένου να πολιτικοποιήσουν τη συνδικαλιστική δράση. Καλούμε τα σωματεία μέλη μας να καταγγείλουν αυτές τις πρακτικές και να εκφράσουν την αλληλεγγύη τους στους εργαζόμενους της speedex, που κόντρα σε αυτή τη λογική, προσπαθούν να υπερασπιστούν τα δικαιώματά τους.

**Το Δ.Σ.**